
Da li je ispravno poduzeti štrajk glađu?


* 
* 
* 
* 
* 
* 
* 

 
Da li je ispravno poduzeti štrajk glađu?

Štrajk glađu koji rezultira smrću ili težim tjelesnim posljedicama nije dopušteno poduzeti: **“I ne ubijajte sami sebe, Allah je prema vama, uistinu, milostiv.”** (En-Nisa, 29.) Ibn Abbas i Ubade b. Samit prenose da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Nema štete ni nanošenja štete.”* (Ahmed, Taberani i Ibn Ebu Asim, u djelu *El-Ahadu vel-mesani*, 4/215/2200, s dobrim lancem prenosilaca. Vidjeti: *Es-Silsiletus-sahiha*, 1/498.)


***[Islam](https://pitajucene.com/search/islam/questions/ "Pretraži pitanja o Islamu")*** je tu da zaštiti pet stvari, jedna od njih jeste ljudski život. Zato nije dopušteno svjesno ubiti samog sebe ni sebi nanijeti tjelesnu štetu. Ako je, pak, štrajk glađu puka prijetnja i pozivanje na poštovanje osnovnih ljudskih prava, bez nanošenja tjelesnih povreda, tada nije zabranjen, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


